ประจำเดือนวันเเรกมาวันที่13เหมือนจะเป็นแต่มานิดเดียวละหาย มาอีกที่วันที่16เป็นสีน้ำตาลมานิดเดียว พอวันที่17ประจำเดือนมีสีแดง ร่วมกับอาการปวดท้อง มีลิ่มเลือดออกมาด้วย เกี่ยวกับการแท้งค์ลูกไหมคะ แต่วันที่ประเดือนมา มาไล่เรี่ยกับทุกเดือน ไม่มาก่อน เป็นอันตรายไหมค่ะ
สวัสดีค่ะ ฉรา หงษ์ชุมแพ,หากวันที่ 13 มี.ค. มีเลือดออกมาเล็กน้อยแล้วหายไป แล้ววันที่ 16 มี.ค. มาอีกเล็กน้อยแล้วหายไปอีก และในวันที่ 17 มี.ค. ได้มีเลือดสีแดงออกมาปริมาณพอสมควร ร่วมกับอาการปวดท้อง ก็น่าจะเป็นประจำเดือนได้ค่ะ ซึ่งหากหลังจากนี้ ได้มีเลือดออกมานาน 2-7 วัน ก็ถือเป็นประจำเดือนที่ปกติดี ส่วนเลือดในวันที่ 13 และ 16 มี.ค. อาจเป็นเลือดประจำเดือนที่กำลังจะเริ่มมาก็ได้แต่หากหลังจากนี้ เลือดออกเพียง 1 วันแล้วหายไปอีก หรือมีเลือดออกนานเกิน 1 สัปดาห์ หรือมีปวดท้องน้อยมาก ก็อาจไม่ใช่ประจำเดือนก็ได้ โดยอาจเกิดจากสาเหตุ เช่น มีการตั้งครรภ์แล้วมีภาวะแทรกซ้อนเกิดขึ้น มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งปากมดลูก หรือเป็นผลจากการใช้ยาฮอร์โมนต่างๆ เป็นต้น ดังนั้น หากยังคงมีเลือดออกผิดปกติ ก็อควรลองตรวจหาการตั้งครรภ์ดูด้วย หากตรวจไม่พบ ก็ควรไปพบแพทย์เพื่อตรวจหาสาเหตุค่ะ